	  Echoskopas (aukštos klasės ultragarso aparatas) (PPR-276)



Atsakymas į klausimą  
 
Pirkimo dalyvis 2025 m. balandžio 11  d. pateikė klausimą CVP IS dėl techninės specifikacijos. Perkančioji organizacija teikia atsakymą.
 
	Eil.
Nr.
	Tiekėjo klausimai (tekstas neredaguotas)
	Perkančiosios organizacijos atsakymas

	1.
	Techninės specifikacijos punktas Nr. 11.1. skelbia ,,Komplektuojamo sektorinio ultragarsinio daviklio savybės Sektorinis daviklis, skirtas transtorakaliniams suaugusių širdies tyrimams, kurio dažnių diapazonas ne siauresnis kaip nuo 1,4 iki 5,0 MHz, kristalų kiekis ne mažesnis už 125‘‘.
Manome, kad šis reikalavimas riboja konkurenciją. Tokios plačios dažnių ribos naudojant tik vieną kardiologinį daviklį praktikoje nėra naudojamos ir pablogina echoskopuojamo vaizdo kokybę, nes ultragarsinės sistemos echoskopijos metu naudoja vidurinė dažnio ribą arba vieną iš jų. Suaugusių kardiologiniams tyrimams pakankamas dažnio diapazonas yra 1,5 – 4,5 MHz, didesnio dažnio diapazono kardiologiniai davikliai yra naudojami vaikų ir kūdikių kardiologiniams tyrimams, bet tokiu atveju Jums vienas kardiologinis daviklis netiktų vaikams ir suaugusiems dėl automatiškai platesnio daviklio paviršiaus ploto, ko pasekoje su platesniu davikliu negalėsite kokybiškai atlikti vaikų kardiologinių tyrimų, dėl siauresnio vaikų tarpšonkaulinio tarpo. Norėdami pagerinti konkurencinę aplinką ir suteikti galimybę konkurse dalyvauti daugiau tiekėjų prašome šį parametrą keisti sekančiai ,,Komplektuojamo sektorinio ultragarsinio daviklio savybės Sektorinis daviklis, skirtas transtorakaliniams suaugusių širdies tyrimams, kurio dažnių diapazonas ne siauresnis kaip nuo 1,5 iki 4,5 MHz, kristalų kiekis ne mažesnis už 125‘‘.
	Reikalaujamas 11.1 punkto ,,Komplektuojamo sektorinio ultragarsinio daviklio dažnių diapazonas ne siauresnis kaip nuo 1,4 iki 5,0 MHz yra įprastas dažnių diapazonas naudojamas suaugusių širdies tyrimams ir nėra ribojantis konkurencijos. Rinkoje yra ne vienas gamintojas siūlantis sektorinius ultragarsinius daviklius skirtus suaugusių širdies tyrimams, kurių dažnių diapazonas nuo 1,0 iki 5,0 MHz. (pvz. Samsung, Philips, Siemens, GE Healthcare)
Techninėje specifikacijoje reikalaujama apatinė daviklio dažnio diapazono riba užtikrina ultragarsinio signalo skvarbą, tiriant audinius esančius gilesniuose sluoksniuose, ypač svarbu tiriant stambaus kūno sudėjimo pacientus. Tuo tarpu viršutinė darbinių dažnių diapazono riba t.y. 5 MHz tiesiogiai apibūdina gaunamo vaizdo raišką – kuo didesnis dažnis tuo geresnės raiškos ir kokybės vaizdas gaunamas. Platus daviklio dažnio diapazonas užtikrina ultragarsinio aparato gebą ištirti įvairaus kūno sudėjimo pacientus ir gauti aukščiausios kokybės diagnostinius vaizdus.
Tiekėjo pasiūlytas pakeitimas reikšmingai pablogintų perkamo aparato diagnostines galimybes, todėl šio reikalavimo nekeičiame.
Taip pat norime pabrėžti, kad kardiologinių daviklių, skirtų vaikų ir naujagimių tyrimams, dažnių diapazonas yra kur kas aukštesnis t.y. nuo 6 iki 12 MHz.

